Je Pierres de Lisene, fiz çay en arriers Wion de Mellant, dit Aille, faiz savoir à touz... que je ay vendu et outroié permaignablement, par le loux de Merguerite, ma fame, et de mes enfant, à Jehan de Chalon, signour de Monmaour, ma raison et ma droiture dou molin de Mellant, de celuy de que messires Willaumes de Ceys, chevaliers, et Endormy sunt mi partaige, et ma raison dou quartier de Salins, en bois, en communes, en justices et en lais, et en autres raisons, se elles y sunt de part moy, et toutes ces choses je tenoie d’aluef de part ma mere. En tesmoignaige de laquel chose, j’ai fait seeler [ces lettres] dou seal mons. Heymon, prevoire de Mellant. Ce fut fait l’an de grace corrant par mil CC septante et sept, le mois de janvier.